Blaze7451/Wiki-th-20250601 huggingface dataset:
บุกอาณาจักรโลก 10,000 ปี

บุกอาณาจักรโลก 10,000 ปี (10,000 BC) เป็นภาพยนตร์อเมริกันที่ออกฉายในประเทศไทยเมื่อวันที่ 6 มีนาคม พ.ศ. 2551 และออกฉายในสหรัฐอเมริกาเมื่อวันที่ 7 มีนาคม พ.ศ. 2551 เป็นภาพยนตร์ที่นำเสนอเรื่องราวในยุคก่อนประวัติศาสตร์ กำกับโดยโรแลนด์ เอ็มเมอริค นำแสดงโดย สตีเวน สเตรท, คามิลลา เบล และ คลิฟ เคอร์ติส

**เนื้อเรื่องย่อ**
ในยุคก่อนประวัติศาสตร์ แถบหุบเขา นักล่าวัยหนุ่ม ดี’เลห์ (สตีเวน สเตรท) ได้พบรักกับเอโวเล็ท (คามิลลา เบล) เมื่อบรรดานักรบลึกลับคุกคามหมู่บ้านของเขา และลักพาตัวเอโวเล็ตไป ดี’เลห์ถูกบังคับให้เป็นผู้นำกลุ่มนักล่าจำนวนไม่มาก ในการไล่ล่าเพื่อช่วยชีวิตเธอ และได้ผจญภัยในดินแดนที่ไม่รู้จักที่ดินแดนที่มีอารยธรรมที่เหนือกว่าพวกเขา กลุ่มนักล่าพบว่ามีอีกหลายชนเผ่า ที่ยอมเข้าเป็นแนวร่วมคนพวกนี้ ได้เคยถูกรุกรานจากบรรดากลุ่มนักรบที่ล่าทาส ทำให้นักล่าที่เคยเป็นกลุ่มเล็กๆ ของดี’เลห์ ได้กลายเป็นกองทัพไปเสียแล้ว
นักรบที่มีความแตกต่างกัน ต้องสู้รบกับผู้ล่าก่อนประวัติศาสตร์ และยังต้องรวบรวมความกล้า เพื่อต่อสู้กับหลายสิ่งหลายอย่าง และเมื่อการเดินทางเพื่อความเป็นวีรบุรุษของเขามาถึงที่สุด พวกเขาได้ค้นพบการสูญเสียทางอารยธรรม รวมทั้งได้เรียนรู้โชคชะตา ที่ในที่สุดแล้ว ขึ้นอยู่กับอาณาจักรที่เหนือจินตนาการ ซึ่งเป็นที่ๆ มีบรรดาปิรามิดที่สูงเทียมฟ้าอยู่เต็มไปหมด พวกเขาต่อสู้กับเทพเจ้าซุส โอเบลิสก์ ราห์ รวมถึง โอดิน ทานอส เดธ ตลอดจน ไมอาห์ แกนดัลฟ์ เซารอน และพิชิตได้ทั้งหมด แต่สุดท้ายกลับพบจุดจบ เมื่อเจอคิงอารากอน บุตรแห่งดูเนไดน์ 

**อ้างอิง**
  บุกอาณาจักรโลก 10,000 ปี pantip.com

**แหล่งข้อมูลอื่น**
  เว็บไซต์อย่างเป็นทางการ- title=10,000 BC
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย โรแลนด์ เอ็มเมอริค
หมวดหมู่:ภาพยนตร์ที่ถ่ายทำในประเทศนิวซีแลนด์
หมวดหมู่:ภาพยนตร์ที่ถ่ายทำในประเทศนามิเบีย
โรงเรียนเทพศิรินทร์ชลบุรี (อุทกฯ อุปถัมภ์)

โรงเรียนเทพศิรินทร์ชลบุรี (อุทกฯ อุปถัมภ์) เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาชลบุรี ประเภทโรงเรียนมัธยมศึกษาขนาดเล็ก เปิดสอนในระดับชั้นมัธยมศึกษาปีที่ 1-6 แบบสหศึกษา ตั้งอยู่ที่ 22 หมู่ 4 ต.วัดโบสถ์ อ.พนัสนิคม จ.ชลบุรี และเป็นโรงเรียนในกลุ่มโรงเรียนเทพศิรินทร์ แห่งที่ 11

**ประวัติ**
โรงเรียนเทพศิรินทร์ชลบุรี (อุทกฯ อุปถัมภ์) มีชื่อเดิมว่า โรงเรียนอุทกวิทยาคม  เป็นโรงเรียนขนาดเล็กประจำตำบลที่ตั้งบนที่ดินของวัดอุทกเขปสีมาราม ซึ่งประชาชนและเจ้าอาวาสทั้ง 3 วัด คือ วัดศีลขันธาราม อำเภอโพธิ์ทอง จังหวัดอ่างทอง วัดเขาบางทราย อำเภอเมือง จังหวัดชลบุรี และวัดอุทกเขปสีมาราม อำเภอพนัสนิคม จังหวัดชลบุรี เป็นผู้ซื้อไว้เพื่อตั้งโรงเรียนโดยเฉพาะ มีเนื้อที่จำนวน 20 ไร่ 86 ตารางวา ได้รับการประกาศจัดตั้งเป็นโรงเรียนเมื่อวันพฤหัสบดีที่ 5 เมษายน พ.ศ. 2522 และเปิดสอนเป็นวันแรกเมื่อวันจันทร์ที่ 21 พฤษภาคม พ.ศ. 2522 มีนักเรียน ม.1 จำนวน 83 คน มี 2 ห้องเรียน ครูใหญ่คนแรก คือ นายสมดุล ทำเนาว์ มีครู 5 คน 
ปี พ.ศ. 2564 คณะกรรมการศึกษาธิการจังหวัดชลบุรี ได้มีมติเห็นชอบให้เปลี่ยนชื่อสถานศึกษาเป็น "โรงเรียนเทพศิรินทร์ชลบุรี (อุทกฯ อุปถัมภ์)" โดยสำนักงานเขตพื้นที่การศึกษามัธยมศึกษา เขต 18 มีประกาศเมื่อวันที่ 10 กุมภาพันธ์ พ.ศ. 2564 และนับเป็นโรงเรียนในเครือข่ายเทพศิรินทร์ แห่งที่ 11
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาชลบุรี ระยอง
หมวดหมู่:โรงเรียนในอำเภอพนัสนิคม
หมวดหมู่:โรงเรียนที่ก่อตั้งในปี พ.ศ. 2522
นิมิต

คำสำคัญ "นิมิต" แปลว่า เครื่องหมาย- นิมิต (เขตแดน) - เครื่องหมายบอกเขตสีมาที่พระวินัยกำหนด เช่น เขตของวัดวาสมัยนี้ ใช้ลูกนิมิตเป็นเครื่องหมายกำหนด- นิมิต (กรรมฐาน) - เครื่องหมายในเวลาทำกรรมฐาน เช่น นิมิตของกสิณไฟ คือ เปลวไฟ, นิมิตของอานาปานนุสติ คือ ลม เป็นต้น- นิมิต (เครื่องบอกเหตุ) - หมายถึง เครื่องหมายแสดงเหตุ ลาง เค้ามูล เช่น สุบินนิมิต (ความฝัน), บุพนิมิต (ความฝันตอนเช้า), ศุภนิมิต (นิมิตหมายอันดี) เช่น หากจิ้งจกร้องทักก่อนออกจากบ้าน จะเป็นเครื่องหทายแสดงลางบอกเหตุว่า จะเกิดเรื่องไม่ดีแก่เจ้าตัว- อวัยวะสืบพันธุ์ - "นิมิต" มีความหมายหนึ่งว่า อวัยวะสืบพันธุ์- เนรมิต - เป็นคำที่แผลงมาจาก "นิมิต" ในภาษาบาลี หรือ "นิรมิต" ในภาษาสันสกฤต
สมาคมการค้าเสรียุโรป

สมาคมการค้าเสรียุโรป หรือ เอฟตา (European Free Trade Association; EFTA) เป็นกลุ่มการค้าของทวีปยุโรป ตั้งขึ้นในปี พ.ศ. 2503 เป็นอีกกลุ่มนอกจากประชาคมเศรษฐกิจยุโรปในตอนนั้น มีสมาชิกก่อตั้งคือออสเตรีย เดนมาร์ก นอร์เวย์ โปรตุเกส สวีเดน สวิตเซอร์แลนด์ และสหราชอาณาจักร ปัจจุบันเอฟตามีสมาชิกคือไอซ์แลนด์ ลิกเตนสไตน์ นอร์เวย์ และสวิตเซอร์แลนด์ 
ฟินแลนด์เริ่มเป็นสมาชิกสมทบในปี พ.ศ. 2504 และกลายมาเป็นสมาชิกเต็มในปี พ.ศ. 2529 และไอซ์แลนด์เข้าเป็นสมาชิกในปี พ.ศ. 2513 สหราชอาณาจักรและเดนมาร์กเข้าร่วมประชาคมยุโรปในปีพ.ศ. 2516 จึงหมดสมาชิกภาพของเอฟตา โปรตุเกสเข้าประชาคมยุโรปเช่นกันในปี พ.ศ. 2528 ลิกเตนสไตน์เข้าร่วมเอฟตาในปี พ.ศ. 2534 และสุดท้ายฟินแลนด์ สวีเดน ออสเตรีย ออกจากเอฟตาไปเข้าร่วมสหภาพยุโรปใน พ.ศ. 2538 

**ชาติสมาชิก**
ไฟล์:EFTA countries.PNG|thumb|รัฐสมาชิก EFTA ปัจจุบัน

**สมาชิกปัจจุบัน**

**อดีตสมาชิก**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเอฟตา

หมวดหมู่:กลุ่มการค้า
หมวดหมู่:ทวีปยุโรป
หมวดหมู่:สหภาพยุโรป
หมวดหมู่:สิ่งก่อสร้างตั้งแต่ พ.ศ. 2379

หมวดหมู่:ผลงานในปี พ.ศ. 2379
หมวดหมู่:สิ่งก่อสร้างในคริสต์ทศวรรษ 1830
สมการของเดรก

สมการของเดรก (Drake equation)  บางครั้งอาจเรียกว่า Green Bank formula เป็นผลงานที่มีชื่อเสียงที่เกี่ยวข้องกับการศึกษาด้านชีววิทยาอวกาศ และการค้นหาสิ่งมีชีวิตทรงภูมิปัญญาจากต่างดาว (เซติ) Search for Extraterrestrial Intelligence - SETI
สมการของเดรก เป็นสูตรคำนวณที่นำเสนอโดย ดร. แฟรงก์ เดรก นักดาราศาสตร์ชาวอเมริกัน ในการประชุมที่หอดูดาวกรีนแบงก์ รัฐเวสต์เวอร์จิเนีย เมื่อปี ค.ศ. 1960 เพื่อประมาณการความเป็นไปได้ ของจำนวนอารยธรรมของสิ่งมีชีวิต ในแกแลกซีทางช้างเผือก โดยคำนึงถึงปัจจัยต่างๆ ในรูปสมการทางคณิตศาสตร์
สมการของเดรก ระบุว่า

โดยที่
N หมายถึง จำนวนอารยธรรมต่างดาวที่มีความสามารถติดต่อกันได้ทางคลื่นวิทยุ
และ
R* หมายถึง อัตราการเกิดของดาวฤกษ์ที่มีสภาพเหมาะสม และเกิดขึ้นนานพอที่เกิดสภาพเหมาะสมที่จะพัฒนาไปสู่สิ่งมีชีวิตชั้นสูง
fp หมายถึง สัดส่วนของดาวฤกษ์ที่มีระบบดาวเคราะห์ (ประมาณตัวเลข ไว้ที่ราว 0.2 - 0.5) 
ne หมายถึง สัดส่วนของดาวเคราะห์ที่สิ่งมีชีวิตน่าจะใช้อยู่อาศัยได้ (ประมาณตัวเลข ไว้ที่ราว 1 - 5) 
fℓ หมายถึง สัดส่วนของดาวเคราะห์ที่เกิดสิ่งมีชีวิต (ประมาณตัวเลข ไว้ที่ราว 1) 
fi หมายถึง สัดส่วนของสิ่งมีชีวิตที่จะพัฒนาเป็นสิ่งมีชีวิตชั้นสูง และทรงภูมิปัญญา (ประมาณตัวเลข ไว้ที่ราว ต่ำกว่า 1 เล็กน้อย) 
fc หมายถึง สัดส่วนที่สิ่งมีชีวิตทรงภูมิปัญญานั้นสามารถพัฒนาเทคโนโลยี จนถึงขั้น สามารถตรวจรับการสื่อสารจากโลกอื่นได้ (ประมาณไว้ที่ราว 0.1 - 0.2)
L หมายถึง ระยะเวลาเป็น (ปี) ที่อารยธรรมนั้น ส่งสัญญาณสื่อสารตอบกลับ (ประมาณตัวเลข ไว้ที่ราว หนึ่งพัน - หนึ่งร้อยล้านปี)
คาร์ล เซแกน นักดาราศาสตร์ชาวอเมริกันที่มีชื่อเสียง ให้การยอมรับสมการของเดรก และนำไปอ้างถึงในรายการโทรทัศน์ของเขาอยู่เสมอ จนบางครั้งถูกกล่าวถึงโดยความเข้าใจผิดว่า คาร์ล เซแกน เป็นผู้คิดสมการนี้ และเรียกว่า สมการของเซแกน

**ประวัติ**
ในเดือนกันยายน ปี 1959 นักฟิสิกส์จูเซปเป้ คอคคอนี  (Giuseppe Cocconi) และฟิลิป มอร์ริสัน  (Philip Morrison) ได้ตีพิมพ์บทความในวารสาร เนเจอร์  ที่มีชื่อเรื่องที่เร้าใจว่า "การค้นหาการสื่อสารระหว่างดวงดาว"
ไฟล์:Dr. Frank Drake.jpg|thumb|ดร. แฟรงก์ เดรก (Dr. Frank Drake)

**อ้างอิง**
 http://www.vcharkarn.com/vcafe/47987 date=2016-03-04 -  เซติ กับการค้นหา มนุษย์ต่างดาว date=2005-12-24 

**แหล่งข้อมูลอื่น**
  The E.T. Equation, Recalculated บทความปรับปรุงล่าสุดของ แฟรงก์ เดรก  ตีพิมพ์เมื่อเดือนธันวาคม พ.ศ. 2547 ในนิตยสาร Wired-  รายงานการค้นพบระบบดาวเคราะห์ที่มีคุณสมบัติคล้ายระบบสุริยะ ในปี พ.ศ. 2546-  ทดลองปรับค่าตัวแปรในสมการของเดรก (อะโดบี แฟลช)
หมวดหมู่:SETI
หมวดหมู่:สมการ
หมวดหมู่:วิทยาศาสตร์ในปี พ.ศ. 2503
หมวดหมู่:ชีววิทยาดาราศาสตร์
ประตูชัย

ไฟล์:Arc by night, Paris 27 June 2012.jpg|thumb|right|300px|ประตูชัยฝรั่งเศส ณ ปารีส สร้างขึ้นเพื่อเป็นการสดุดีวีรชนทหารกล้าที่ได้ร่วมรบเพื่อประเทศฝรั่งเศส โดยเฉพาะอย่างยิ่งในสงครามนโปเลียน
ประตูชัย (triumphal arch, arc de tromphe) เป็นสิ่งก่อสร้างมีลักษณะเป็นซุ้มโค้งประดับด้วยประติมากรรม คำจารึก และสิ่งตกแต่งอย่างอื่น กำเนิดในยุคสาธารณรัฐโรมโดยสร้างเพื่อฉลองชัยชนะในการรบแต่ละคราว ตัวอย่างเช่น ประตูชัยของลูชียุส สเตอริตินุส (Lucius Steritinus) สร้างเมื่อ พ.ศ. 348 เพื่อฉลองชัยชนะในการรบที่ฮิสปาเนีย และประตูชัยของควินตุส ฟาบิอุส มักซิมุส อัลโลโบรจิกุส (Quintus Fabius Maximus Allobrogicus) สร้างไว้ในสภาโรมันเมื่อ พ.ศ. 420 เหตุที่สร้างเป็นซุ้มโค้งนั้นเพราะสร้างได้ง่ายไม่ต่างจากสิ่งก่อสร้างอื่นเช่นอัฒจันทร์หรือโบสถ์วิหาร ยุคปัจจุบันพบได้หลายแห่ง อาทิ ประตูชัยวงเวียนดาว และประตูชัยการ์รูแซล ที่เมืองปารีส ประตูชัยเวลลิงตันและประตูชัยมาร์เบิลอาร์ช ที่เมืองลอนดอน ปะตูไซที่เมืองเวียงจันทน์  ฯลฯ การสร้างไม่จำต้องเป็นการฉลองชัยชนะเสมอไป อาจเป็นการสร้างเพื่ออุทิศแก่ทหารที่ถึงแก่กรรมในสงครามหรือใช้ประดับตกแต่งก็ได้

**ระเบียงภาพ**

**อ้างอิง**
หมวดหมู่:ประตูชัย
หมวดหมู่:สถาปัตยกรรม
หมวดหมู่:อนุสาวรีย์แห่งชัยชนะ
แมทเวิลด์

แมทเวิลด์ (MathWorld) เป็นเว็บไซต์ที่รวบรวมข้อมูลสำหรับอ้างอิงทางคณิตศาสตร์ โดยมี เอริก ดับเบิลยู. ไวส์สไตน์ (Eric W. Weisstein) เป็นผู้สร้างและเขียนเนื้อหาส่วนใหญ่ มีบริษัท วุลแฟรม รีเสิร์ช (Wolfram Research) ให้การสนับสนุนด้านทุน อีกทั้งยังได้รับทุนจาก National Science Digital Library ของ National Science Foundation ที่มอบให้กับมหาวิทยาลัยอิลลินอยส์ เออร์แบนา-แชมเปญจน์

**ประวัติ**
เอริก ดับเบิลยู. ไวส์สไตน์ ผู้สร้างเว็บไซต์ ขณะเป็นนักศึกษาฟิสิกส์และดาราศาสตร์ ติดนิสัยเขียนโน้ตย่อเวลาอ่านคณิตศาสตร์ เมื่อ พ.ศ. 2538 (ค.ศ. 1995) เขานำโน้ตดังกล่าวออนไลน์ และตั้งชื่อว่า "Eric's Treasure Trove of Mathematics" (หีบสมบัติเกี่ยวกับคณิตศาสตร์ของอิริค) ประกอบไปด้วยบทความเป็นร้อยหน้า ครอบคลุมเนื้อหาทางคณิตศาสตร์ที่หลากหลาย เว็บไซต์ดังกล่าวกลายเป็นแหล่งข้อมูลทางคณิตศาสตร์ที่นิยม ไวส์สไตน์ปรับปรุงเนื้อหา ยอมรับคำแนะนำและแก้ไขจากผู้อ่าน
พ.ศ. 2541 เขาทำสัญญากับสำนักพิมพ์ CRC Press นำเนื้อหาไปตีพิมพ์เป็นหนังสือและซีดีรอมในชื่อว่า "CRC Concise Encyclopedia of Mathematics" ส่วนเนื้อหาที่ออนไลน์เหลือเพียงส่วนเดียว
พ.ศ. 2542 ไวส์สไตน์ ไปร่วมงานกับ วุลแฟรม รีเสิร์ช (Wolfram Research, Inc. หรือ WRI) วุลแฟรม รีเสิร์ช เปลี่ยนชื่อใหม่เป็น แมทเวิลด์ ใช้เซิร์ฟเวอร์ของบริษัท และเปิดให้เข้าดูโดยไม่มีข้อจำกัด

**คดีความ**
ในปี พ.ศ. 2543 CRC Press ได้ฟ้องร้อง วุลแฟรม รีเสิร์ช ประธานบริษัท สตีเฟน วอลแฟรม และผู้แต่ง อิริค ไวส์สไตน์ จากการผิดสัญญาที่ว่า แมทเวิลด์ ต้องอยู่ในรูปงานพิมพ์เท่านั้น เว็บไซต์ถูกระงับโดยศาล และทั้งสองฝ่ายได้ตกลงกันภายนอกศาล โดยที่ วุลแฟรม รีเสิร์ช จ่ายเงินจำนวนหนึ่งเพื่อชดใช้ค่าเสียหาย และปฏิบัติตามข้อตกลงต่าง ๆ หนึ่งในข้อตกลงดังกล่าว คือ ที่ส่วนล่างสุดในหน้าจะแสดงข้อความลิขสิทธิ์
และ CRC Press มีสิทธิ์แต่เพียงผู้เดียวใน แมทเวิลด์ ในรูปแบบหนังสือ จากนั้นเว็บไซต์ก็กลับมาเข้าถึงได้อีกครั้ง
ในช่วงที่แมทเวิลด์ไม่สามารถเข้าไปดูได้ ก็เกิดโครงการ แพลเนตแมท (PlanetMath) ขึ้น

**ดูเพิ่ม**
 แพลเนตแมท (PlanetMath)

**อ้างอิง**
  Making MathWorld date=2010-06-13 , Eric Weisstein, The Mathematica Journal,  Volume 10, Issue 3, 2005.

**แหล่งข้อมูลอื่น**
  เว็บไซต์ทางการ
หมวดหมู่:เว็บไซต์
หมวดหมู่:คณิตศาสตร์
หมวดหมู่:การศึกษาคณิตศาสตร์
เซลล์แสงอาทิตย์ชนิดสีย้อมไวแสง

เซลล์แสงอาทิตย์ชนิดสีย้อมไวแสง เป็นอุปกรณ์สำหรับการใช้พลังงานจากแสงอาทิตย์มาเปลี่ยนให้เป็นกระแสไฟฟ้า ผ่านการถ่ายเทพลังงานของอิเล็กตรอนจากโมเลกุลของสีย้อมไวแสง ซึ่งถูกกระตุ้นจากสถานะพื้นไปที่สถานะกระตุ้นโดยแสงที่มากระทบ แล้วเคลื่อนที่ผ่านสารกึ่งตัวนำที่มีชั้นระดับพลังงานที่สามารถรับอิเล็กตรอนได้ ซึ่งนิยมใช้ไทเทเนียมไดออกไซด์ที่มีรูพรุน เป็นทั้งตัวส่งผ่านอิเล็กตรอนและตัวยึดเกาะโมเลกุลสารสี
เซลล์แสงอาทิตย์ในกลุ่มนี้ยังไม่เป็นที่นิยมในท้องตลาด แม้ว่าเป็นที่กล่าวถึงว่ามีราคาถูกกว่า และเป็นมิตรกับสิ่งแวดล้อม แต่ยังคงประสบปัญหาการเสื่อมสภาพอย่างรวดเร็ว

**องค์ประกอบทางเทคโนโลยี**
# กระจกใสที่เคลือบสารในกลุ่มออกไซด์ที่นำไฟฟ้าได้เป็นฟิล์มบาง
# ฟิล์มไทเทเนียมไดออกไซด์ที่มีรูพรุน
# สีย้อมไวแสง
# สารละลายอิเล็กโทรไลต์
# กระจกใสเคลือบสารในกลุ่มออกไซด์ที่นำไฟฟ้าได้ และเคลือบตัวเร่งปฏิกิริยาที่ช่วยส่งผ่านอิเล็กตรอนกลับ

**อ้างอิง**

**แหล่งข้อมูลอื่น == -  "เซลล์แสงอาทิตย์กับสีย้อมไวแสงจากพืชในประเทศไทย" บทความปริทัศน์ในวารสารวิทยาศาสตร์ มข., pdffix-attempted=yes 
หมวดหมู่:เซลล์แสงอาทิตย์ชนิดฟิล์มบาง
หมวดหมู่:รังสีอัลตราไวโอเลต
เอริก ดับเบิลยู. ไวส์สไตน์

เอริก ดับเบิลยู. ไวส์สไตน์ (Eric W. Weisstein, เกิด 18 มีนาคม พ.ศ. 2512 ใน บลูมิงตัน รัฐอินดีแอนา) เป็นนักเขียนสารานุกรม มีผลงานสร้างและดูแลแมทเวิลด์และไซนส์เวิลด์ (Eric Weisstein's World of Science หรือ ScienceWorld) ปัจจุบันทำงานให้กับ วุลแฟรมรีเสิร์ช

**แหล่งข้อมูลอื่น**
  MathWorld-  ScienceWorld
หมวดหมู่:นักคณิตศาสตร์ชาวอเมริกัน
หมวดหมู่:บุคคลที่เกิดในปี พ.ศ. 2512
หมวดหมู่:บุคคลจากรัฐอินดีแอนา
แม่แบบ:กล่องข้อมูล กษัตริย์ต่างด้าว

}} 


**วิธีใช้งาน**
ให้นำกล่องข้อมูลต่อไปนี้ใส่ไว้ส่วนบนของบทความเกี่ยวกับสมาชิกแห่งราชวงศ์ไม่ว่าของชาติใด แล้วกรอกข้อมูลตามนั้น
ลิฟต์อวกาศ

ลิฟต์อวกาศประกอบด้วยสายเคเบิล ยึดปลายด้านหนึ่งอยู่ที่ผิวโลก ปลายอีกด้านหนึ่งอยู่ในอวกาศ โดยมีน้ำหนักถ่วงที่ปลายเพื่อให้เคเบิลมีแรงตึงตลอดเวลา
ลิฟต์อวกาศ (space elevator) เป็นสิ่งก่อสร้างขนาดใหญ่ ที่มีการเสนอให้สร้าง เพื่อใช้ในการขนส่งวัสดุจากพิ้นผิวโลกขึ้นไปในอวกาศ  รูปแบบที่มีการนำเสนอมักเป็นโครงสร้าง สร้างต่อเนื่องจากผิวโลก ขึ้นไปยังวงโคจรค้างฟ้า และสร้างต่อเนื่องออกไป โดยมีตุ้มน้ำหนักถ่วงที่ปลายอีกด้านหนึ่ง  วัสดุที่มีการเสนอให้ใช้ มีลักษณะเป็นเคเบิล หรือแถบรับน้ำหนัก ที่สามารถรับกำลังได้สูง โดยทำเลที่ตั้งโครงสร้างจะอยู่บริเวณแถบเส้นศูนย์สูตร
แนวคิดเรื่องลิฟต์อวกาศ ถูกเสนอขึ้นครั้งแรกโดยผู้เชี่ยวชาญด้านอวกาศ และจรวดขับดัน ชาวรัสเซีย ชื่อ คอนสแตนติน โซลคอฟสกี (Constantin Tsiolkovsky, ค.ศ. 1857 - 1935) ได้เขียนบทความชื่อ "Daydream about the Earth and the Heaven" (ฝันกลางวันเกี่ยวกับโลกและสวรรค์) ในปี พ.ศ. 2438 กล่าวถึง "หอคอยสูงเสียดฟ้าจากผิวโลกถึงอวกาศ" 
ในปี พ.ศ. 2503 วิศวกรชาวรัสเซียชื่อ ยูริ อาตซูตานอฟ (Yuri Artsutanov) ได้เขียนบทความตีพิมพ์ในวารสาร Komso Molskaya Pravda เกี่ยวกับการสร้าง "รถลาก" ขึ้นสู่อวกาศ  ต่อมาในปี พ.ศ. 2509 นักวิทยาศาสตร์ชาวอเมริกัน ได้ร่วมกันเสนอแนวคิดเกี่ยวกับการใช้สายเคเบิลยึดโยง ดาวเทียม ในบทความชื่อ "Satellite Elongation into a True 'Sky-Hook'" ตีพิมพ์ในนิตยสาร Science 
ต่อมาในปี พ.ศ. 2518 นักวิทยาศาสตร์ชาวอเมริกัน ชื่อ เจอโรม เพียร์สัน (Jerome Pearson) ได้ตีพิมพ์บทความชื่อ "The Orbital Tower: A Spacecraft Launcher Using the Earth's Rotational Energy"  นำเสนอโครงสร้างเป็นท่อ 2 ท่อเชื่อมต่อระหว่างโลกกับสถานีอวกาศ ภายในบรรจุลิฟต์ ท่อหนึ่งสำหรับใช้ในขาขึ้น ท่อหนึ่งสำหรับใช้ในขาลง   เพียร์สันตีพิมพ์บทความของเขาในวารสาร Acta Astronautica ฉบับเดือนกันยายน พ.ศ. 2518 
แนวคิดเรื่องลิฟต์อวกาศเป็นที่รู้จักในวงกว้าง จากนวนิยายวิทยาศาสตร์ของ อาร์เทอร์ ซี. คลาร์ก เรื่อง The Fountains of Paradise  ตีพิมพ์เมื่อ พ.ศ. 2521 (ชื่อไทย "สู่สวรรค์" แปลโดย คมสันติ์ เมื่อ พ.ศ. 2528, ณัฐ ศาสตร์ส่องวิทย์ เป็นบรรณาธิการ) คลาร์กนำเสนอการสร้างลิฟต์อวกาศแห่งแรกที่ ศรีลังกา ซึ่งเป็นประเทศที่เขาใช้ชีวิตอยู่ 
เมื่อเริ่มเขียนครั้งแรก คลาร์กประมาณการว่า การสร้างลิฟต์อวกาศจะสำเร็จได้ประมาณคริสต์ศตวรรษที่ 22 แต่เมื่อตีพิมพ์หนังสือออกไป คลาร์กพบว่ามีการเสนอแนวคิดในทำนองเดียวกัน โดยนักวิทยาศาสตร์รัสเซีย เขาจึงคาดว่าการก่อสร้างอาจจะเป็นไปได้ภายในคริสต์ศตวรรษที่ 21  
ต่อมาเมื่อเทคโนโลยีด้านวัสดุก้าวหน้าขึ้น เมื่อมีผู้ถามว่าการสร้างลิฟต์อวกาศจะเป็นไปได้เมื่อไร  คลาร์กตอบว่า 

ในการสัมมนาลิฟต์อวกาศประจำปี ครั้งที่ 2 ที่ซานตาเฟ รัฐนิวเม็กซิโก สหรัฐอเมริกา เมื่อวันที่ 12 กันยายน พ.ศ. 2546  คลาร์กกล่าวเปิดการสัมมนา ผ่านระบบวิดีโอคอนเฟอเรนซ์ จากบ้านพักที่กรุงโคลอมโบ ว่า 

**อ้างอิง**

**แหล่งข้อมูลอื่น== -  The National Space Society Special Interest Chapter for the Space Elevator (NSECC) date=2007-02-09 -  Elevator:2010fix-attempted=yes  Space elevator prize competitions-  เอกสารการสัมมนาลิฟต์อวกาศประจำปี ครั้งที่ 3 ปี 2003 date=2007-01-02 -  เอกสารการสัมมนาลิฟต์อวกาศประจำปี ครั้งที่ 4 ปี 2004 date=2007-02-04 -  ความคืบหน้าเกี่ยวกับลิฟต์อวกาศ date=2008-03-28 -  Liftport Group บริษัทผู้สร้างลิฟต์อวกาศ-  The Space Elevator Reference date=2003-09-20 
หมวดหมู่:อุปกรณ์การขนส่งในแนวตั้ง
หมวดหมู่:สิ่งก่อสร้าง
หมวดหมู่:อวกาศ
หมวดหมู่:การขนส่ง
หมวดหมู่:เทคโนโลยี
หมวดหมู่:เมกะโปรเจกต์
จอห์น เชอร์ชิล ดยุกแห่งมาร์ลบะระ

จอห์น เชอร์ชิล ดยุกแห่งมาร์ลบะระ (John Churchill, 1st Duke of Marlborough) เป็นแม่ทัพและรัฐบุรุษชาวอังกฤษผู้รับราชการในพระเจ้าแผ่นดิน 5 พระองค์ในคริสต์ศตวรรษที่ 17 ถึง 18 เขาเป็นแม่ทัพคนสำคัญในสงครามสืบราชบัลลังก์สเปน ซึ่งทำให้อังกฤษได้เข้าครอบครองช่องแคบยิบรอลตาร์และเกาะมินอร์กา
จอห์น เชอร์ชิลเริ่มขีวิตการทำงานด้วยการเป็นมหาดเล็กในราชสำนักของราชวงศ์สจวตในราชอาณาจักรอังกฤษ แต่ความเก่งกล้าสามารถในสนามรบทำให้ได้รับการเลื่อนตำแหน่งขึ้นอย่างรวดเร็วจากเจ้าชายเจมส์ ดยุกแห่งยอร์ค เมื่อเจ้าชายเจมส์ขึ้นครองราชบัลลังก์ในปี ค.ศ. 1685 เป็นพระเจ้าเจมส์ที่ 2 เชอร์ชิลได้มีบทบาทสำคัญในการพ่ายแพ้ของการกบฏที่นำโดยเจมส์ สกอตต์ ดยุกแห่งมอนม็อธที่ 1 แต่สามปีต่อมาจอห์น เชอร์ชิลได้ละทิ้งพระเจ้าเจมส์ที่ 2 ผู้เปลี่ยนไปนับถือนิกายโรมันคาทอลิกไปเข้าข้างพระเจ้าวิลเลียมที่ 3 ผู้เป็นโปรแตสแตนท์
ในพระราชพิธีราชาภิเษกจอห์น เชอร์ชิลได้รับแต่งตั้งให้เป็น “เอิร์ลแห่งมาร์ลบะระ” และได้รับราชการมีผลงานดีเด่นในราชอาณาจักรไอร์แลนด์ และฟลานเดอร์สระหว่างสงครามเก้าปี แต่ความสัมพันธ์ระหว่างลอร์ดแห่งมาร์ลบะระและภรรยาซาราห์ กับพระเจ้าวิลเลียมที่ 3 และ สมเด็จพระราชินีนาถแมรีที่ 2 ตลอดรัชสมัยของทั้งสองพระองค์ไม่ค่อยดีนัก หลังจากที่ถูกกล่าวหาว่ามีส่วนสมรู้ร่วมคิดกับอดีตพระเจ้าแผ่นดิน ลอร์ดมาร์ลบะระก็ถูกปลดจากตำแหน่งทุกตำแหน่งทั้งการทหารและพลเรือนและถูกจำคุกที่หอคอยลอนดอนอยู่ชั่วระยะหนึ่ง หลังจากพระราชินีนาถแมรีที่ 2 สวรรคตและอังกฤษเผชิญกับสงครามที่เกิดขึ้นในยุโรป ลอร์ดมาร์ลบะระจึงได้กลับมาเป็นคนโปรดอีกครั้งหนึ่ง
ลอร์ดมาร์ลบะระมีอิทธิพลในราชสำนักมากที่สุดในรัชสมัยของพระราชินีนาถแอนน์ผู้เป็นสหายสนิทของซาราห์ และได้รับแต่งตั้งให้เป็น “ผู้บัญชาการทหารสูงสุด” (Captain-General) ของกองทัพอังกฤษ แต่ต่อมาได้รับเลื่อนขึ้นเป็นดยุก  ดยุกแห่งมาร์ลบะระมีชื่อเสียงจากการต่อสู้ในสงครามสืบราชบัลลังก์สเปนในยุทธการเบล็นไฮม์ (Battle of Blenheim) ยุทธการรามิลีส์ (Battle of Ramillies) และ ยุทธการอูเดนาร์ด (Battle of Oudenarde) แต่เมื่อซาราห์ไม่ได้กลายเป็นสหายสนิทของพระราชินีนาถแอนน์และพรรคทอรี จึงต้องมีการสงบศึกกับฝรั่งเศสซึ่งทำให้ดยุกแห่งมาร์ลบะระหมดอำนาจลง ดยุกแห่งมาร์ลบะระถูกกล่าวหาว่าฉ้อโกงจึงถูกปลดจากตำแหน่งทุกตำแหน่งทั้งการทหารและพลเรือนอีกครั้งหนี่ง แต่ก็มารุ่งเรืองขึ้นอีกเมื่อพระเจ้าจอร์จที่ 1 ขึ้นครองราชย์ในปี  ค.ศ. 1714 แต่สุขภาพของดยุกได้เริ่มเสื่อมโทรมลง หลังจากการอุดตันของเส้นโลหิตที่ไปเลี้ยงสมองเกิดขึ้นสองสามครั้ง ในที่สุดก็เสียชีวิตที่บ้านวินด์เซอร์เมื่อวันที่ 16 มิถุนายน ค.ศ. 1722

**ดูเพิ่ม**
 ซาราห์ เชอร์ชิล ดัชเชสแห่งมาร์ลบะระ- สงครามสืบราชบัลลังก์ออสเตรีย- สงครามสืบราชบัลลังก์สเปน- สมเด็จพระราชินีนาถแอนน์แห่งบริเตนใหญ่
1722
หมวดหมู่:บุคคลที่เกิดในปี พ.ศ. 2193
จอห์น เชอร์ชิล
จอห์น เชอร์ชิล
หมวดหมู่:นายพลชาวสหราชอาณาจักร
หมวดหมู่:จอมพลสูงสุด
จอห์น เชอร์ชิล
หมวดหมู่:ขุนนางอังกฤษ
หมวดหมู่:นักการทหารชาวอังกฤษ
หมวดหมู่:ดยุกแห่งมาร์ลบะระ
หมวดหมู่:บุคคลในสงครามมหาสัมพันธมิตร
หมวดหมู่:บุคคลในสงครามสืบราชบัลลังก์สเปน
หมวดหมู่:ไนต์ออฟเดอะการ์เตอร์
หมวดหมู่:ตระกูลเชอร์ชิล
ปูนทนไฟ

ปูนทนไฟ (Refractory Mortar) เป็นวัสดุทนไฟ อีกประเภทหนึ่งที่ใช้ร่วมกับอิฐทนไฟ ทำหน้าที่ในการเชื่อมประสานอิฐทนไฟเข้าด้วยกัน ปูนทนไฟ สามารถแบ่งออกได้เป็นหลายลักษณะ เช่น

**ประเภทของปูนทนไฟ**
# แบ่งตามองค์ประกอบทางเคมี 
## กลุ่มประเภท Acid Refractory Mortar เป็นปูนทนไฟ ที่มีองค์ประกอบทางเคมีส่วนใหญ่เป็น  Alumino Silicate (หรือ Al2O3 และ SiO2)
## กลุ่มประเภท Basic Refractory Mortar เป็นปูนทนไฟ ที่มีองค์ประกอบทางเคมี ส่วนใหญ่เป็น Basic Material ได้แก่ MgO 
# แบ่งตามลักษณะของปูนทนไฟ
## ปูนทนไฟ แบบแห้ง (Dried Refractory Mortar) เป็นปูนทนไฟ ที่มีลักษณะเป็นผงแห้งละเอียด เวลาใช้งานจะต้องผสมกับน้ำ หรือสารที่ต้องการผสม เช่น น้ำแก้ว (Soda Glass) เพื่อให้มีลักษณะเหมาะแก่การใช้งาน
## ปูนทนไฟ แบบเปียก (Wet Refractory Mortar) เป็นปูนทนไฟ ที่มีการผสมมาสำเร็จ สามารถนำไปใช้งานได้ทันที 
# แบ่งตามวิธีการใช้งาน
##  Air Setting Mortar เป็นปูนทนไฟ ที่สามารถเชื่อมประสานอิฐทนไฟ เข้าด้วยกันหลังแห้งตัว โดยยังไม่จำเป็นต้องได้รับความร้อน เหมาะสำหรับงานที่ต้องการให้อิฐเชื่อมประสานกัน เพื่อความแข็งแรงของโครงสร้าง ตั้งแต่ขั้นตอนการติดตั้ง
##  Heat Setting Mortar เป็นปูนทนไฟ ที่จะเกิดการเชื่อมประสานอิฐทนไฟ เข้าด้วยกัน เมื่อได้รับความร้อนไปแล้ว
# แบ่งตามลักษณะการใช้งานพิเศษนอกจากปูนทนไฟ จะสามารถแบ่งตามลักษณะที่กล่าวมาแล้วข้างต้น ยังสามารถแบ่งออกเป็นปูนทนไฟ ลักษณะพิเศษอื่นๆ อีก เช่น 
## ปูนทนไฟ สำหรับ Insulating Refractory Mortar สำหรับการก่อติดตั้งกับอิฐฉนวน ซึ่งจะมีรูพรุนมาก เนื้อปูนทนไฟ ประเภทนี้ จะออกแบบให้มีความสามารถในการอุ้มน้ำไว้ได้ดี ทำให้ปูนทนไฟ ไม่แห้งตัวเร็วเกินไป เวลานำไปฉาบกับอิฐฉนวน
## ปูนทนไฟ สำหรับ Electrical Cable สำหรับใช้กับสายไฟ สำหรับบริเวณที่ต้องการความทนต่ออุณหภูมิสูง 
## ปูนทนไฟ ทนกรด Acid Resistant Refractory Mortar สำหรับใช้ร่วมกับ อิฐทนไฟประเภททนต่อการกัดกร่อนของกรด (Acid Resistant Refractory Brick)
หมวดหมู่:วัสดุก่อสร้าง
เซติ

เซติ หรือ การค้นหาสิ่งมีชีวิตทรงภูมิปัญญาจากต่างดาว (Search for Extra-Terrestrial Intelligence - SETI) เป็นกิจกรรมของนักวิทยาศาสตร์ เพื่อค้นหาหลักฐานของการมีอยู่ของสิ่งมีชีวิตจากนอกโลกที่ทรงภูมิปัญญา โดยทั่วไป หมายถึงการเฝ้าระวัง และตรวจตราท้องฟ้า เพื่อตรวจจับการส่งสัญญาณจากอวกาศ (คลื่นวิทยุ, คลื่นไมโครเวฟ, แสง) ที่อาจส่งมาจากอารยธรรมที่อยู่บนดาวเคราะห์ดวงอื่น ในช่วงแรกโครงการได้รับเงินทุนสนับสนุนจากรัฐบาลสหรัฐอเมริกา แต่ปัจจุบันเงินทุนส่วนใหญ่ได้มาจากแหล่งทุนเอกชน
มีความท้าทายมากมายในการสอดส่องตลอดทั่วฟากฟ้าเพื่อค้นหาสัญญาณแรกที่อาจสื่อถึงสิ่งมีชีวิตทรงภูมิปัญญา นับแต่เรื่องของทิศทาง สเปกตรัม และกระบวนวิธีการสื่อสารซึ่งเป็นสิ่งที่เราไม่อาจรู้ล่วงหน้า โครงการเซติพยายามสร้างสมมุติฐานเพื่อกำหนดกรอบการค้นหาให้แคบเข้า ทว่าการค้นหาแบบเฉพาะเจาะจงยังไม่ได้เริ่มขึ้นจนถึงปัจจุบัน ต่อมาเมื่อมีการค้นพบดาว kepler-22b ที่มีลักษณแบบเดียวกับโลก คือโคจรรอบดาวฤกษ์ที่คล้ายดวงอาทิตย์ แล้ว การค้นหาสิ่งมีชีวิตก็น่าจะง่ายขึ้นเพราะถ้าเห็นว่าดาวดวงไหนโคจรรอบดาวฤกษ์เอื้อต่อสิ่งมีชีวิตก็จะส่งสัญญาตรงไหนที่ดาวนั้นได้เลยซึ่งจะทำได้ง่ายขึ้น

**ดูเพิ่ม**
 สมการของเดรก- Arecibo message- SETI@home- Wow! signal- คาร์ล เซแกน- แผ่นจานทองคำของวอยเอจเจอร์

**อ้างอิง**
  "มนุษย์ต่างดาว" มีจริงหรือไม่

**แหล่งข้อมูลอื่น**

**องค์กร**
  SETI Institute-  International Academy of Astronautics-  IAA SETI Permanent Study Group-  SETI Research UK date=2008-09-24 -  The SETI League-  SETI@home-  The Planetary Society

**บทความ**
  Where Is Everybody? โดย อาร์เทอร์ ซี. คลาร์ก-  How SETI Works จาก howstuffworks.com-  SHOUTING AT THE COSMOS... Or How SETI has Taken a Worrisome Turn Into Dangerous Territory

หมวดหมู่:การสำรวจอวกาศ
สู่สวรรค์

สู่สวรรค์ (The Fountains of Paradise) เป็นนิยายวิทยาศาสตร์ของ อาร์เทอร์ ซี. คลาร์ก ที่ตีพิมพ์เป็นครั้งแรกในปี พ.ศ. 2521 เนื้อเรื่องกล่าวถึงโครงการก่อสร้างลิฟต์อวกาศ ขึ้นบนยอดเขาแห่งหนึ่ง บนเกาะกลางทะเลของประเทศศรีลังกา  ในคริสต์ศตวรรษที่ 22 เพื่อใช้ในการขนส่งวัสดุขึ้นสู่วงโคจรของโลก แทนการใช้จรวด
นวนิยายเรื่องนี้ ได้รับรางวัลนวนิยายดีเด่น รางวัลเนบิวลา ประจำปี พ.ศ. 2522 และรางวัลฮิวโก ประจำปี พ.ศ. 2523  ได้รับการแปลเป็นภาษาไทยในปี พ.ศ. 2528 โดย คมสันติ์ โดยณัฐ ศาสตร์ส่องวิทย์ เป็นบรรณาธิการ ใช้ชื่อไทยว่า สู่สวรรค์   
ตอนเริ่มเขียนครั้งแรก คลาร์กประมาณการว่า การสร้างลิฟต์อวกาศจะสำเร็จได้ประมาณคริสต์ศตวรรษที่ 22 แต่เมื่อตีพิมพ์หนังสือออกไป คลาร์กพบว่ามีการเสนอแนวคิดในทำนองเดียวกัน โดยนักวิทยาศาสตร์รัสเซีย เขาจึงคาดว่าการก่อสร้างอาจจะเป็นไปได้ภายในคริสต์ศตวรรษที่ 21  
ฉากหลังในนวนิยาย คลาร์กระบุว่า ลิฟต์อวกาศสร้างบนยอดเขาศรีกานดา ใจกลางของประเทศทาโพรเบน ใกล้กับซากปรักหักพังของปราสาท Yakkagala ที่สร้างในคริสต์ศตวรรษที่ 5 โดยกษัตริย์กาลิทาส ซึ่งใกล้เคียงกับยอดเขาศรีบาทาและเมืองสีคิริยะที่สร้างโดยพระเจ้ากัสสปะ

**อ้างอิง**
หมวดหมู่:อาร์เทอร์ ซี. คลาร์ก
หมวดหมู่:บันเทิงคดีแนววิทยาศาสตร์
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
หมวดหมู่:นวนิยายที่มีฉากในประเทศศรีลังกา
แม่แบบ:เหตุการณ์ปัจจุบัน/2551 มีนาคม 31

* ชอง นูแวล สถาปนิกชาวฝรั่งเศสได้รับรางวัลพริตซ์เกอร์ รางวัลสถาปนิกระดับโลกประจำปี 2551  (อาร์คเรคอร์ด)- มหาวิทยาลัย 4 แห่งผ่านเข้าสู่รอบไฟนอลโฟร์ การแข่งขันบาสเกตบอลกีฬามหาวิทยาลัยระดับประเทศในสหรัฐอเมริกา ได้แก่ แคนซัส (บิ๊กทเวลฟ์) นอร์ทแคโรไลนา (แอตแลนติกโคสต์) เมมฟิส (ซียูเอสเอ) และ ยูซีแอลเอ (แปซิฟิก-เทน) ซึ่งจะมีการแข่งขันในวันที่ 5 เมษายน  (เอสไอ)
*พูนสวัสดิ์ กระทิงแดงยิม เอาชนะทีเคโอยก 11 ต่อ สมศักดิ์ สิงห์ชัชวาลย์ นักมวยชาวไทยด้วยกันเอง ในการชกหาผู้ชนะเพื่อท้าชิงแชมป์โลกในรุ่นซูเปอร์แบนตั้มเวต สมาคมมวยโลก (WBA) ที่ศูนย์ฝึกการกีฬาเพื่อการแข่งขันการกีฬาแห่งประเทศไทย (กกท.) ศูนย์กีฬาหัวหมาก กรุงเทพมหานคร  (เอ็มไทยดอตคอม)
}
ภัยพิบัติต่อสิ่งแวดล้อม

ภัยพิบัติต่อสิ่งแวดล้อม (อังกฤษ : environmental disaster) หมายถึงภัยพิบัติที่เกิดจากกิจกรรมของมนุษย์ซึงไม่รวมถึงภัยพิบัติธรรมชาติ ในกรณีนี้ ผลกระทบที่เกิดจากการเปลี่ยนแปลงระบบนิเวศทำให้เกิดความเสียที่ตามมาเป็นวงกว้างหรือที่ใช้เวลานาน ผลกระทบดังกล่าวรวมถึงการตายของสัตว์ (รวมทั้งมนุษย์) และระบบพืชพันธุ์ หรืออาจมีผลกระทบรุนแรงต่อการดำรงชีวิตของมนุษย์ที่อาจทำให้ต้องอพยพสู่ที่ปลอดภัยที่อื่น

**ความยุ่งยากในการจำแนกประเภท**
กรณีตัวอย่างเช่นการมองว่าปัญหาการสร้างเขื่อน "เขื่อนซานเสียต้าป้า" หรือเขื่อนสามผา (Three Gorges Dam) นับเป็นภัยพิบัติต่อสิ่งแวดล้อมซึ่งทำให้ต้องอพยพผู้คน 1 ล้านคนออกจากเขตน้ำท่วม ในขณะที่บางคนมองว่าเกิดประโยชน์เนื่องจากการช่วยป้องกันภัยพิบัติธรรมชาติที่เกิดจากน้ำท่วมได้
บางคนอาจมองว่าการทำลายป่าในอเมริกาเหนือมีประโยชน์เนื่องจากเป็นการเพิ่มพื้นที่เกษตรกรรมและการใช้ที่ดินที่มีประโยชน์อื่นๆ ในไอร์แลนด์ การถากถางทำลายป่าทำให้เกิดพรุ (bogs) ที่มีผู้ชื่นชอบในความงามเฉพาะของมัน รวมทั้งยังเป็นที่เกิดพิตมอส (peat moss) ที่จะนำมาใช้ประโยชน์ได้ แต่ก็มีผู้มองในอีกด้านหนึ่งว่าเป็นการทำลายป่าซึ่งมีผลทางลบ
อีกตัวอย่างหนึ่งที่อาจเป็นการถากถางไม่เป็นกลางนักได้แก่การที่ซัดดัม ฮุสเซนคิดว่าการระบายน้ำออกจากหนองน้ำอัลฮาวิซห์ (Al-Hawizeh marsh) จะเป็นการกำจัดชนชาวมาดานเนืองจากพวกนี้เข้าข้างสหรัฐ ในสงครามอ่าวครั้งแรก อีกตัวอย่างหนึ่งได้แก่การลดจำนวนประชากรควายไบซันอเมริกันซึ่งเป็นความคิดของนายพลวิลเลียม เชอร์มานและพวกว่าเป็นวิธีที่ดีในการกำจัดชาวอินเดียนแดงที่อาศัยอยู่ใน “ที่ราบใหญ่” (Great Plains) ที่สามารถใช้เป็นที่รองรับการตั้งถิ่นฐานประชากรอเมริกันที่กำลังเพิ่มขึ้นอย่างรวดเร็ว นอกจากนี้ยังมีการโต้เถียงกันว่าการถล่มของอาคารแฝดเวิร์ลเทรดในนิวยอร์กที่ทำให้เกิดฝุ่นละเอียดที่มีความเป็นพิษฟุ้งกระจายไปทั่วบริเวณว่าควรนับเป็นภัยพิบัติต่อสิ่งแวดล้อม หรือเป็นภัยพิบัติทางอุตสาหกรรม
ความเสียหายของการเกิดดินเค็มในพื้นที่นา สืบเนื่องจากนากุ้งที่อยู่บนแผ่นดินระบายน้ำเสียที่เป็นน้ำเค็มสู่พื้นที่ทำนา และการทำลายป่าชายเลนเป็นจำนวนมากเพื่อทำนากุ้งในประเทศไทยนับเป็นตัวอย่างที่ดีของภัยพิบัติต่อสิ่งแวดล้อมที่เกิดจากกิจกรรมเกษตรผิดประเภทและผิดวิธี

**ดูเพิ่ม**
 ภัยธรรมชาติ (Natural disaster)  - รายชื่อภัยพิบัติธรรมชาติ (List of environmental disasters)- ภัยสิ่งแวดล้อม (Environmental hazard)- การจัดการภาวะฉุกเฉิน (Emergency management)- ภาวะฉุกเฉินด้านสิ่งแวดล้อม (Environmental emergency)

**แหล่งข้อมูลอื่น**
  ภัยพิบัติต่อสิ่งแวดล้อม-  ภาพแสดงภัยพิบัติต่อสิ่งแวดล้อมจากกิจกรรมของมนุย์ date=2007-02-08  รวมถึงการทำลายป่า การชะล้างพัลทะลายของดินและวิกฤติความหลากหลายทางชีวภาพ
หมวดหมู่:ภัยพิบัติ
กรมบริจาภักดีศรีสุดารักษ์

กรมบริจาภักดีศรีสุดารักษ์ มีพระนามเดิมว่า เจ้าหญิงฉิม เป็นพระธิดาของเจ้าพระยานครศรีธรรมราช (หนู) เจ้าผู้ครองนครศรีธรรมราช และเป็นพระมเหสีฝ่ายซ้ายในสมเด็จพระเจ้ากรุงธนบุรี

**พระประวัติ**
กรมบริจาภักดีศรีสุดารักษ์ หรือพระนามเดิมว่าเจ้าหญิงฉิม เป็นพระธิดาในเจ้าพระยานครศรีธรรมราช (หนู) เจ้าผู้ครองนครศรีธรรมราชซึ่งตั้งตนเป็นรัฐอิสระหลังการเสียกรุงศรีอยุธยาครั้งที่สองเรียกว่าก๊กเจ้าเมืองนคร และมิได้มีพื้นเพเป็นชาวนครศรีธรรมราช เจ้านครศรีธรรมราชมีพระธิดาสามองค์ที่ประสูติแต่หม่อมทองเหนี่ยว พระชายา ผู้มีเชื้อสายจีนในเมืองนครศรีธรรมราช ได้แก่ เจ้าหญิงชุ่ม (หรือนวล), เจ้าหญิงฉิม และเจ้าหญิงปราง (หรือ หนูเล็ก) ในราชสำนักนครศรีธรรมราชออกพระนามว่า ทูลกระหม่อมฟ้าหญิงใหญ่, ทูลกระหม่อมฟ้าหญิงกลาง และทูลกระหม่อมฟ้าหญิงเล็กตามลำดับ และมีพระขนิษฐาต่างมารดาอีกองค์หนึ่งคือเจ้าหญิงยวน (หรือจวน) นิธิ เอียวศรีวงศ์สันนิษฐานว่ากรมบริจาภักดีศรีสุดารักษ์น่าจะประสูติใน พ.ศ. 2302 ขึ้นไปเป็นอย่างช้า
เมื่อสมเด็จพระเจ้ากรุงธนบุรีทรงปราบปรามชุมนุมเจ้านครศรีธรรมราชได้เมื่อปี พ.ศ. 2312 เจ้านครศรีธรรมราชยอมสวามิภักดิ์ สมเด็จพระเจ้ากรุงธนบุรีก็ไม่ทรงถือว่าเจ้านครศรีธรรมราชเป็นกบฏ จึงโปรดเกล้าฯ ให้เข้าไปรับราชการในกรุงธนบุรี และทรงแต่งตั้งเจ้านราสุริวงษ์ พระเจ้าหลานเธอครองนครศรีธรรมราชแทน ด้วยเหตุนี้เจ้านครจึงถวายธิดาคือเจ้าหญิงฉิมเป็นพระสนมสนองพระเดชพระคุณโดยมีเจ้าหญิงปรางติดตามไปด้วย
ขณะที่เจ้าหญิงฉิมรับราชการเป็นพระสนมนั้น ได้สนองพระเดชพระคุณประสูติกาลพระโอรสคือเจ้าฟ้าทัศพงษ์ (ราว พ.ศ. 2319) ปีต่อมาจึงประสูติกาลพระโอรสอีกคือเจ้าฟ้าทัศไพ จึงมีนามเป็นเจ้าจอมมารดาฉิม ตำแหน่งพระสนมเอก หลังการประสูติกาลพระโอรสเป็นมารดาเจ้า สมเด็จพระเจ้ากรุงธนบุรีทรงยกเจ้าจอมมารดาฉิมขึ้นเป็นกรมบริจาภักดีศรีสุดารักษ์ เป็นมเหสีฝ่ายซ้าย มีพระราชโอรส-ธิดาด้วยกัน 4 พระองค์ ได้แก่
# เจ้าฟ้าทัศพงษ์ (ต่อมาถูกถอดพระยศเป็นพระพงษ์นรินทร์) เป็นต้นสกุลพงษ์สิน
# เจ้าฟ้าทัศไพ (ต่อมาถูกถอดพระยศเป็นพระอินทร์อภัย) เป็นบิดาของเจ้าจอมมารดาน้อย ในรัชกาลที่ 4 ต้นราชสกุลนพวงศ์และสุประดิษฐ์
# เจ้าฟ้านเรนทรราชกุมาร (ต่อมาถูกถอดพระยศเป็นพระนเรนทรราชา) เป็นต้นสกุลรุ่งไพโรจน์
# เจ้าฟ้าปัญจปาปี (ต่อมาถูกลดพระยศเป็นหม่อมปัญจปาปี) เป็นหม่อมในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ ต้นราชสกุลอิศรางกูร
กรมบริจาภักดีศรีสุดารักษ์สิ้นพระชนม์เมื่อใดไม่เป็นที่ปรากฏ

**อ้างอิง**
หมวดหมู่:พระภรรยาในสมเด็จพระเจ้าตากสินมหาราช
หมวดหมู่:เจ้านายทรงกรมสมัยกรุงธนบุรี
หมวดหมู่:บุคคลจากจังหวัดนครศรีธรรมราช
หมวดหมู่:ชาวไทยเชื้อสายจีน
หมวดหมู่:เจ้าหญิงนครศรีธรรมราช
หมวดหมู่:เจ้านายที่ถูกถอดจากฐานันดรศักดิ์
กล้วยไข่

กล้วยไข่ เป็นชื่อของผลไม้ชนิดหนึ่งที่อยู่ในตระกูลกล้วย (Musaceae) โดยมีชื่อสามัญในภาษาitalic=yes, Pisang Mas, กล้วยชนิดนี้สามารถปลูกได้ทุกภาคของประเทศไทย ถือว่าเป็นพืชเศรษฐกิจสำคัญอย่างหนึ่งที่สามารถนำรายได้เข้าประเทศได้ เป็นสินค้าขึ้นชื่อของจังหวัดกำแพงเพชร นิยมรับประทานกับกระยาสารท 
งานวิจัยของสำนักโภชนาการ กรมอนามัย พบว่า กล้วยไข่มีประโยชน์สูง โดยมีวิตามินอี เบตาแคโรทีน และวิตามีนซี ซึ่งเป็นสารต้านอนุมูลอิสระที่เป็นสาเหตุของโรคมะเร็ง การอักเสบ รวมทั้งโรคตาต้อกระจกได้ ผลการวิจัยพบว่าใน 1 ผล ซึ่งมีน้ำหนักประมาณ 40 กรัม มีเบตาแคโรทีน 108 ไมโครกรัม, วิตามินอี 0.19 มิลลิกรัม, วิตามินซี 4 มิลลิกรัม และให้พลังงาน 44 กิโลแคลอรี ในการกินนั้น แนะนำให้รับประทานแทนข้าวได้ 2 ผล เด็กกินได้ 1–2 ผล โดยต้องลดปริมาณข้าวลงเพราะกล้วยไข่ 2 ผลเท่ากับข้าว 1 ทัพพี

**เศรษฐกิจ**

**ประเทศไทย**
กล้วยไข่เป็นผลไม้ส่งออกที่สำคัญของประเทศไทย มีปริมาณ และมูลค่าการส่งออกเพิ่มขึ้นทุกปี ข้อมูลจากสำนักงานเศรษฐกิจการเกษตรในปี พ.ศ. 2550 รายงานว่ามีปริมาณการส่งออก 15,000 ตัน มูลค่า 100 ล้านบาท แต่ข้อมูลที่ได้รับฟังจากผู้ส่งออกมีปริมาณสูงกว่าทางราชการประมาณ 2-3 เท่า และมูลค่าการส่งออกนับพันล้านบาท ทำนองเดียวกับพื้นที่ปลูกกล้วยไข่ ซึ่งยังไม่ทราบแน่ชัด เพราะกล้วยไข่มีปลูกทั้งเป็นพืชเชิงเดี่ยวและปลูกแซมในสวนผลไม้ ข้อมูลในปี พ.ศ. 2546 รายงานว่ามีพื้นที่ปลูก 75,177 ไร่ แต่ปัจจุบันพื้นที่ปลูกกล้วยไข่มีการเปลี่ยนแปลงไปมาก แหล่งปลูกกล้วยไข่เชิงเดี่ยว เช่น จังหวัดกำแพงเพชร ตาก นครสวรรค์ ลดพื้นที่ปลูกลง เพราะปัญหาลมพายุทำให้ผลผลิตเสียหาย ขณะเดียวกันก็มีพืชอื่นที่มีราคาดีเช่น อ้อย มันสำปะหลัง และข้าวโพด จึงได้มีการนำมาปลูกแทน ทำให้พื้นที่ปลูกกล้วยไข่ลดลง ตรงกันข้ามกับในภาคตะวันออกนั้นได้มีการขยายพื้นที่ปลูกเพิ่มขึ้น เช่น ที่จังหวัดจันทบุรี ระยอง และตราด ปลูกแซมในสวนผลไม้ ทำให้ลดปัญหาการโค่นล้มจากลมพายุ ทางภาคใต้มีการปลูกมากที่จังหวัดชุมพร ซึ่งสามารถผลิตกล้วยไข่ออกสู่ตลาดได้ตลอดทั้งปี

**อ้างอิง**

**แหล่งข้อมูลอื่น**
หมวดหมู่:กล้วย
หมวดหมู่:ผลไม้
หมวดหมู่:พระภรรยาในสมเด็จพระเจ้าตากสินมหาราช

หมวดหมู่:สมเด็จพระเจ้าตากสินมหาราช
หมวดหมู่:ราชวงศ์ธนบุรี
หมวดหมู่:คู่อภิเษกสมรสในพระมหากษัตริย์ไทย
หมวดหมู่:พระราชโอรสในสมเด็จพระเจ้าตากสินมหาราช

หมวดหมู่:สมเด็จพระเจ้าตากสินมหาราช
หมวดหมู่:ราชวงศ์ธนบุรี
หมวดหมู่:พระราชโอรสในพระมหากษัตริย์ไทย
ศาลและสุสานบังทอง

ศาลและสุสานบังทอง หรือชื่ออื่น ๆ ว่า ศาลมังกรและหงส์ และ เนินหงส์ร่วง เป็นศาลและสุสานที่ตั้งอยู่ในเมืองไป๋หม่ากวัน (白馬關鎮) เขตหลัวเจียง นครเต๋อหยาง มณฑลเสฉวน ประเทศจีน ศาลเจ้าและสุสานสร้างเพื่ออุทิศแก่บังทอง (ค.ศ. 179–214) ที่ปรึกษาของเล่าปี่ จักรพรรดิผู้ก่อตั้งรัฐจ๊กก๊กในยุคสามก๊ก ในวันที่ 25 พฤษภาคม ค.ศ. 2006 ศาลและสุสานกลายเป็นส่วนหนึ่งของสถานที่ท่องเที่ยวทางประวัติศาสตร์และวัฒนธรรมที่ได้รับความคุ้มครองในระดับชาติชุดที่หก

**ภูมิหลัง**
บังทองเป็นชาวเมืองซงหยง (襄陽郡 เซียงหยางจวิ้น; ปัจจุบันคือนครเซียงหยาง มณฑลหูเป่ย์) เริ่มรับราชการเป็นเจ้าหน้าที่ในเมืองลำกุ๋น (南郡 หนานจวิ้น; ปัจจุบันอยู่บริเวณนครจิงโจว มณฑลหูเป่ย์) ก่อนมาเป็นที่ปรึกษาของขุนศึกเล่าปี่ในปี ค.ศ. 209 ครั้นเมื่อราวปี ค.ศ. 210 ได้ติดตามเล่าปี่เข้าร่วมในการศึกเพื่อเข้ายึดมณฑลเอ๊กจิ๋ว (มีพื้นที่ครอบคุลมมณฑลเสฉวนและนครฉงชิ่งในปัจจุบัน) จากขุนศึกเล่าเจี้ยง บังทองเสียชีวิตเพราะถูกยิงด้วยเกาทัณฑ์ในศึกที่อำเภอลกเสีย (雒縣 ลั่วเซี่ยน; ปัจจุบันอยู่ทางเหนือของนครกว่างฮั่น มณฑลเสฉวน) ในปี ค.ศ. 214
การเสียชีวิตของบังทองได้มีการเสริมเติมดัดแปลงในนวนิยายอิงประวัติศาสตร์ในศตวรรษที่ 14 เรื่องสามก๊ก ในนิยาย เตียวหยิมขุนพลของเล่าเจี้ยงจัดให้มีกองซุ่มอยู่นอกอำเภอลกเสีย ด้านเล่าปี่มอบม้าของตนคือเต๊กเลาให้บังทองขี่ก่อนเริ่มศึก บังทองนำกองทหารเข้าโจมตีอำเภอลกเสียและผ่านไปยังพื้นที่ที่มีการดักซุ่ม เตียวหยิมเห็นม้าเต๊กเลาก็เข้าใจว่าผู้ขี่คือเล่าปี่ สั่งให้ทหารยิงเกาทัณฑ์ใส่ผู้ขี่ บังทองถูกเกาทัณฑ์หลายดอกและเสียชีวิต ณ ที่นั้น สถานที่ที่บัวทองเสียชีวิตนั้นเรียกว่า "ลกห้องโห" (落鳳坡 ลั่วเฟิ่งพัว) หรือ "เนินหงส์ร่วง"

**ประวัติของสุสานและศาล**
เล่าปี่ให้สร้างสุสานและศาลของบังทองในปี ค.ศ. 214 หลังการเสียชีวิตของบังทอง มีอีกชื่อเรียกว่า "วัดไป๋หม่า" (白馬寺; แปลว่า "วัดม้าขาว") เพราะตั้งอยู่ในเมืองไป๋หม่ากวาน (白馬關鎮; แปลว่า "เมืองประตูม้าขาว") และยังมีชื่อเรียกอื่นว่า "ศาลมังกรและหงส์" เพราะมีรูปปั้นของบังทองและจูกัดเหลียงอยู่ข้างใน บังทองและจูกัดเหลียงมีฉายานามว่า "หงส์อ่อน" (ฮองซู) และ "มังกรหลับ" (ฮกหลง) ตามลำดับ และทั้งคู่เป็นที่ปรึกษาของเล่าปี่
ศาลและสุสานผุพังไปตามกาลเวลาแต่ได้รับการบูรณะในปี ค.ศ. 1691 ในรัชสมัยของจักรพรรดิคังซีแห่งราชวงศ์ชิง ในปัจจุบัน ศาลมีประตูใหญ่ โถงกลาง โถงข้างสองแห่ง และศาลา โดยสุสานตั้งอยู่ข้าง ๆ  มีต้นสนขนาดใหญ่สองต้นภายในศาลซึ่งกล่าวกันว่าปลูกโดยเตียวหุย ขุนพลของเล่าปี่ มีกลอนคู่คู่หนึ่งอยู่ที่ประตูความว่า "แม้ว่าเป็นที่แน่ชัดว่าจักรพรรดิองค์ก่อน (เล่าปี่) ทรงโปรดหงส์ที่ร่วงหล่น (บังทอง) แต่มังกรหลับ (จูกัดเหลียง) ยังได้โอกาสเป็นเสนาบดีที่ครองตำแหน่งยาวนาน" ชีวประวัติบังทองที่เขียนโดยตันซิ่วในศตวรรษที่ 3 มีการสลักบนกำแพงศิลาในโถงกลาง
ในวันที่ 25 พฤษภาคม ค.ศ. 2006 ศาลและสุสานได้กลายเป็นส่วนหนึ่งของสถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติชุดที่หก

**อ้างอิง**

**บรรณานุกรม**
 ตันซิ่ว. จดหมายเหตุสามก๊ก (ซันกั๋วจื้อ).- ล่อกวนตง. สามก๊ก (ซันกั๋วเหยี่ยนอี้).
หมวดหมู่:สามก๊ก
หมวดหมู่:สถานที่ในสมัยสามก๊ก
หมวดหมู่:สิ่งก่อสร้างในมณฑลเสฉวน
หมวดหมู่:สถานที่ท่องเที่ยวในมณฑลเสฉวน
หมวดหมู่:สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ
ยูรา ดิมาร์

ยูรา ดิมาร์ (Yura Dima) นักมวยสากลชาวมองโกเลีย เกิดเมื่อ 14 กุมภาพันธ์ พ.ศ. 2521 สถิติการชก 16 ครั้ง ชนะ 11 (น็อค 7) เสมอ 1 แพ้ 4 

**เกียรติประวัติ**
 แชมป์ PABA รุ่นไลท์ฟลายเวท 
** ชิง 15 สิงหาคม 2541 ชนะคะแนน พิเศษ ว.สุรพล ที่ จีน
** ป้องกันแชมป์ครั้งที่ 1, 22 สิงหาคม 2542 ชนะน็อค ยก 2 รามิล อันนิโต ที่ จีน
** ป้องกันแชมป์ครั้งที่ 2, 5 พฤศจิกายน 2542 ชนะน็อค ยก 2 รัตนพล ส.วรพิน ที่ นครสวรรค์
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์ฟลายเวทเมื่อ 20 มีนาคม 2541 แพ้คะแนน ลิงลม พ.ธวัชชัย ที่ สนามกีฬาโรงเรียนบ้านท่าข้าม ตรงข้ามที่ว่าการอำเภอฮอด จ.เชียงใหม่
** ชิงแชมป์ PABA รุ่นฟลายเวทเมื่อ 7 มกราคม 2542 แพ้คะแนน เด่นเก้าแสน เก้าวิชิต ที่ กระบี่

**อ้างอิง**
สถิติการชก boxrec.com 
หมวดหมู่:นักมวยสากลชาวมองโกเลีย
หมวดหมู่:แชมป์ PABA
มาซูกิซี มาราลี

มาซูกิซี มาราลี (Mzukisi Marali) นักมวยสากลชาวแอฟริกาใต้ สถิติการชก 22 ครั้ง ชนะ 15 (น็อค 10) แพ้ 7 

**เกียรติประวัติ**
 แชมป์เงารุ่นฟลายเวท WBO
** ชิง 19 ตุลาคม 2540 ชนะน็อค ซิมฟิเว บรุกเว ยก 6 ที่ แอฟริกาใต้- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBC เมื่อ 31 พฤษภาคม 2540 แพ้น็อค สมาน ส.จาตุรงค์ ยก 4 ที่ เพชรบูรณ์
** ชิงแชมป์โลกรุ่นฟลายเวท WBU เมื่อ24 ตุลาคม 2541 ชนะน็อค ปีเตอร์ คัลชอร์ ยก 7 ที่ อังกฤษ

**อ้างอิง**
  สถิติการชก boxrec.com date=2014-08-09  
หมวดหมู่:นักมวยสากลชาวแอฟริกาใต้
หมวดหมู่:แชมป์เงา WBO
เอริก โมเรล

เอริก โมเรล (Eric  Morel) มีชื่อเต็มว่า เอริก อาร์ตูโร โมเรล (Eric Arturo Morel) นักมวยสากลอาชีพชาวปวยร์โตรีโก
ก่อนชกมวยสากลอาชีพ โมเรลเคยผ่านการชกมวยสากลสมัครเล่นมาก่อน โดยเข้าแข่งขันในโอลิมปิก 1996 ที่แอตแลนตา สหรัฐอเมริกา ในรุ่นฟลายเวท ในนามทีมชาติสหรัฐอเมริกา แต่แพ้ต่อ ไมโคร โรเมโร นักมวยสากลสมัครเล่นจากคิวบาไป 12-24 หมัด ตกรอบแรก ซึ่งต่อมาโรเมโรได้ครองเหรียญทองในรุ่นนี้

**เกียรติประวัติ**
 แชมป์โลก WBA รุ่นฟลายเวท 
** ชิง 5 สิงหาคม 2543 ชนะคะแนน ศรพิชัย พิษณุราชันย์ ที่สหรัฐ
** ป้องกันแชมป์ครั้งที่ 1, 7 ตุลาคม 2543 ชนะคะแนน อัลเบร์โต ออนติเบรอส ที่สหรัฐ
** ป้องกันแชมป์ครั้งที่ 2, 15 ธันวาคม 2543 ชนะคะแนน ฆิลเบร์โต เกบ บาอัส ที่สหรัฐ
** ป้องกันแชมป์ครั้งที่ 3, 8 มิถุนายน 2545 ชนะอาร์ทีดี โฆเซ เด เฮซุส โลเปซ ยก 8 ที่สหรัฐ
** ป้องกันแชมป์ครั้งที่ 4, 12 ตุลาคม 2545 ชนะทีเคโอ​ เด่นเก้าแสน เก้าวิชิต ยก 11 ที่สหรัฐ
** ป้องกันแชมป์ครั้งที่ 5, 28 มิถุนายน 2546 ชนะคะแนน อิซิโดร การ์ซิอา ที่ปวยร์โตรีโก
** เสียแชมป์ 6 ธันวาคม 2546 แพ้คะแนน โลเรนโซ ปาร์รา ที่ปวยร์โตรีโก- แชมป์ WBO NABO รุ่นซูเปอร์ฟลายเวท
** ชิง 20 มีนาคม 2547 ชนะคะแนน เฮซุส โรฮัส ที่ปวยร์โตรีโก
** ป้องกันแชมป์ครั้งที่ 1, 29 มกราคม 2548 ชนะคะแนน ฮวน อัลฟอนโซ เกบ บาอัส ที่ปวยร์โตรีโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นซูเปอร์ฟลายเวทเมื่อ 19 มีนาคม 2548 แพ้คะแนน มาร์ติน กัสติโย ที่สหรัฐ
** ชิงแชมป์เงา WBO รุ่นแบนตั้มเวทเมื่อ 30 สิงหาคม 2551 แพ้คะแนน เอริเบร์โต รุยซ์ ที่ปวยร์โตรีโก
** ชิงแชมป์เฉพาะกาล WBO รุ่นแบนตั้มเวทเมื่อ 13 กุมภาพันธ์​ 2553 แพ้คะแนน เจอร์รี่ พีญาโลซา ที่สหรัฐ
** ชิงแชมป์โลก WBC รุ่นซูเปอร์แบนตั้มเวทเมื่อ 21 เมษายน 2555 แพ้คะแนน อับเนร์ มาเรส ที่สหรัฐ
** ชิงแชมป์โลก IBF รุ่นแบนตั้มเวท​เมื่อ 15 กันยายน​ 2555 แพ้อาร์ทีดี เลโอ ซานตา กรุซ ยก 5 ที่สหรัฐ

**อ้างอิง**
  สถิติการชก boxrec.com 
อเอริก มโมเรล
หมวดหมู่:แชมป์โลก WBAหมวดหมู่:นักมวยสากลสมัครเล่นชาวอเมริกัน
หมวดหมู่:บุคคลจากซานฮวน (ปวยร์โตรีโก)
หมีหมา

หมีหมา หรือ หมีคน (Helarctos malayanus; อีสาน: เหมือย) 

**ลักษณะ**
หมีหมาเป็นหมีที่มีขนาดเล็กที่สุดในโลก ลำตัวยาวประมาณ 1 เมตร ขนตามตัวสั้นสีดำปนสีน้ำตาล ขนบริเวณอกโค้งเป็นรูปตัว U สีขาวนวล บริเวณหน้าตั้งแต่ตาไปถึงปลายจมูกสีค่อนข้างขาว หรือน้ำตาลอ่อน
ปกติหมีหมาหากินกลางคืน บางครั้งก็ออกหากินกลางวัน มักหากินเป็นคู่ อยู่ในป่าทึบ ไม่ชอบอยู่ตามเขา ดุร้ายและขึ้นต้นไม้เก่งกว่าหมีควาย (U. thibetanus) มีอุปนิสัยโมโหง่าย      ชอบนอนบนต้นไม้หรือตามโพรงไม้สูง ๆ ไม่ชอบนอนพื้นดิน บางครั้งร้องคล้ายเสียงสุนัขเห่ากระโชก จึงเรียกว่า หมีหมา เมื่อยืน 2 ขา จะยืนตัวตรง จึงเรียกอีกชื่อว่า หมีคน

**ถิ่นอาศัย**
หมีหมา พบในพม่า, อินโดจีน, ไทย, มาเลเซีย, สุมาตรา, บอร์เนียว, ภาคใต้ของจีน ในประเทศไทยพบมากทางภาคใต้

**อาหาร**
หมีหมา  ชอบกินลูกไม้ ใบไม้อ่อน สัตว์เล็ก ๆ แมลงรวมทั้งไส้เดือน ที่ชอบมาก คือน้ำผึ้ง นอกจากนี้ยังชอบกินเนื้ออ่อนของมะพร้าว

**การสืบพันธุ์**
หมีหมา  มีการผสมพันธุ์ได้ตลอดทั้งปี ตั้งท้องประมาณ 95–96 วัน ปกติออกลูกครั้งละ 1–2 ตัว อายุยืนถึง 20 ปี

**สถานภาพปัจจุบัน**
สัตว์ป่าคุ้มครอง ตามพระราชบัญญัติสงวน และคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
 Ursus malayanus
หมวดหมู่:หมี
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศจีน
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ที่พบในประเทศมาเลเซีย
Anastasius Bibliothecarius

Anastasius Bibliothecarius เป็นบรรณารักษ์ และผู้ที่ได้ชื่อว่าพระสันตะปาปาปลอม (antipope) ในมุมมองของนิกายโรมันคาทอลิก

**อ้างอิง**
 http://www.newadvent.org/cathen/16002b.htm
หมวดหมู่:พระสันตะปาปา
บาร์บารา บุช

บาร์บารา เพียซ บุช (Barbara Bush; 8 มิถุนายน พ.ศ. 2468 – 17 เมษายน พ.ศ. 2561) เป็นภรรยาของประธานาธิบดีคนที่ 41 แห่งสหรัฐอเมริกา คือ จอร์จ เอช. ดับเบิลยู. บุช เมื่อปีกลายได้เป็นสุภาพสตรีหมายเลขหนึ่งแห่งสหรัฐอเมริกาตั้งแต่ พ.ศ. 2524 ถึง พ.ศ. 2533 เธอเป็นมารดาของประธานาธิบดีของอเมริกา คือ จอร์จ ดับเบิลยู บุช และอดีตผู้ว่าการรัฐฟลอริดาคือ เจ็บ บุช

**ช่วงต้นของชีวิต**
บาร์บารา เพียซ เป็นบุตรีคนที่ 3 ของนางพอลีน โรบินสันก่อนหน้านี้ พอลีน กับ สามีของเธอ มาร์วิน เพียซผู้ซึ่งภายหลังเป็นประธานบริษัทแม็คคอล คอเปอเรชั่น ผู้ผลิตนิตยสารสตรี บาร์บาราเกิดที่นิวยอร์กและได้ไปอยู่ที่ชานเมือง บาร์บาราได้เข้าเรียนที่โรงเรียนรายน์ ครันทรี เดย์ จากนั้นเข้าเรียนที่ แอชลีย์ ฮอลล์ ในเมืองชาล์สตัน เซาท์แคโรไรนา
บาร์บาราเป็นนักกีฬาในวัยสาว และชอบ ว่ายน้ำ เล่นเทนนิส และขี่จักรยาน ช่วงแรกเธอมีความสนใจในการอ่าน
บรรพบุรุษของเธอ คือ โธมัส เพียซ แต่ก่อนเป็นผู้ไปอาศัยในอาณานิคมอังกฤษ และบรรพบุรุษของเธอ แฟรงคลิน เพียซเป็นประธานาธิบดีคนที่ 14 แห่งสหรัฐอเมริกา เธอเป็นลูกหลานของเจมส์ เพียซ จูเนียร์ผู้ซึ่งเป็นหลานคนที่ 4 ของแฟรงคลิน เพียซ แม่ของเธอเสียชีวิตด้วยอุบัติเหตุทางรถยนต์ในเดือนกันยายน พ.ศ. 2492

**อ้างอิง**
  White House biography date=2008-09-15 -  Paper defining the role of the first lady date=2008-12-02 , including a comparison between Barbara Bush and Hillary Clinton
หมวดหมู่:บุคคลจากฮิวสตัน
หมวดหมู่:ชาวอเมริกันเชื้อสายอังกฤษ
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:สุภาพสตรีหมายเลขสองของสหรัฐอเมริกา
หมวดหมู่:บุคคลจากนครนิวยอร์ก
หมวดหมู่:บุคคลจากรัฐนิวยอร์ก
หมวดหมู่:บุคคลจากรัฐเท็กซัส‎
หมวดหมู่:ตระกูลบุช
สมจริง ศรีสุภาพ

สมจริง ศรีสุภาพ (เกิด 8 มิถุนายน พ.ศ. 2506) ชื่อเล่น คิง เป็นผู้กำกับภาพยนตร์และผู้จัดละครชาวไทย มีผลงานกำกับภาพยนตร์กับค่ายไท เอ็นเตอร์เทนเมนต์ อย่าง รักแรกอุ้ม (2531),พริกขี้หนูกับหมูแฮม (2532), กลิ้งไว้ก่อน พ่อสอนไว้ (2534), ปีหนึ่งเพื่อนกันและวันอัศจรรย์ของผม (2536), 303 กลัว/กล้า/อาฆาต (2541) และ แม่เบี้ย (2544) ผลงานกำกับละคร ปฐพีเล่ห์รัก (2553)

**ประวัติ**
สมจริง ศรีสุภาพ  จบการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย แผนกภาพยนตร์และภาพนิ่ง ปี พ.ศ. 2527 เคยทำงานในกองบรรณาธิการ นิตยสาร เรา จากนั้นเป็นผู้ช่วยผู้กำกับ ยุทธนา มุกดาสนิท เรื่อง ผีเสื้อและดอกไม้ เป็นผู้ช่วยผู้กำกับเรื่อง ปลื้ม โปรดทราบคิดถึงมาก ดีแตก มีผลงานกำกับภาพยนตร์เรื่องแรกในปี พ.ศ. 2531 เรื่อง รักแรกอุ้ม และได้กำกับภาพยนตร์อีกหลายเรื่องในสังกัด ไท เอ็นเทอร์เทนเมนท์ ต่อมาจึงหันมาเป็นผู้กำกับละครโทรทัศน์ โดยก่อตั้งบริษัทผู้ผลิตละครชื่อ ทูอินวัน ในเครือโพลีพลัสร่วมกับ นิด-อรพรรณ วัชรพล ต่อมาได้ลาออกจากบริษัทโพลีพลัสออกมาเปิดบริษัทผลิตละครภายใต้ชื่อบริษัทกู๊ดฟีลลิ่งจำกัด ผลิตละครให้กับช่อง 3

**ผลงาน**

**ผลงานกำกับภาพยนตร์**
 รักแรกอุ้ม (2531)- พริกขี้หนูกับหมูแฮม (2532)- กลิ้งไว้ก่อน พ่อสอนไว้ (2534)- ปีหนึ่งเพื่อนกันและวันอัศจรรย์ของผม (2536)- 303 กลัว/กล้า/อาฆาต (2541)- แม่เบี้ย (2544)- ซาไกยูไนเต็ด (2547)- 30 กำลังแจ๋ว (2554)

**ผลงานกำกับละคร**
 รักแท้แค่ขอบฟ้า (2540)- ไม่ย่อท้อมรสุม (2540)- รักเล่ห์เพทุบาย (2542)- ตกกะไดหัวใจพลอยโจน (2545)- ชิชา สาวน้อยมหัศจรรย์ (2548)- ไฟโชนแสง (2552)- 4 หัวใจแห่งขุนเขา ตอน ปฐพีเล่ห์รัก (2553)- หนุ่มบ้านไร่กับหวานใจไฮโซ (2555)- สุภาพบุรุษจุฑาเทพ ตอน คุณชายปวรรุจ (2556)- รักออกฤทธิ์ (2557)- สายลับจับแอ๊บ (2560)- ดวงใจในไฟหนาว (2561)- ปดิวรัดา (2559)- ทุ่งเสน่หา (2563)- กะรัตรัก (2564)- ผมกับผีในห้อง (2565)- ดวงใจเทวพรหม ตอน พรชีวัน (2567)- ใจขังเจ้า (256..)

**ผลงานผู้จัดละคร**
 สายสืบดิลิเวอรี่ (2552)- ไฟโชนแสง (2552)- วิวาห์ว้าวุ่น (2553)- 4 หัวใจแห่งขุนเขา ตอน ปฐพีเล่ห์รัก (2553)- ปลาไหลป้ายแดง (2554)- ลิขิตเสน่หา (2554)- หนุ่มบ้านไร่กับหวานใจไฮโซ (2555)- มณีสวาท (2556)- สุภาพบุรุษจุฑาเทพ ตอน คุณชายปวรรุจ (2556)- นางร้ายสายลับ (2556)- รักออกฤทธิ์ (2557)- หวานใจนายกระจอก (2557)- หมอผีไซเบอร์ (2558)- ผู้กองยอดรัก (2558)- ปดิวรัดา (2559)- แม่ของแผ่นดิน ตอน ร้อยป่าไว้ด้วยรัก (2560)- สายลับจับแอ๊บ (2560)- เสน่ห์รักนางซิน (2561)- ดวงใจในไฟหนาว (2561)- เพลิงพรางเทียน (2562) - ทุ่งเสน่หา (2563)- สัญญารัก สัญญาณลวง (2563)- นับสิบจะจูบ (2564)- Golden Blood รักมันมหาศาล (2564)- กะรัตรัก (2564)- ผมกับผีในห้อง (2565)- คู่เวร (2565)- สะใภ้สายสตรอง (2566)- ดวงใจเทวพรหม ตอน พรชีวัน (2567)- ธาตรี (256..)

**อ้างอิง**

**แหล่งข้อมูลอื่น**
 name=Somching Srisupap
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากอำเภอยะรัง
หมวดหมู่:บุคคลจากโรงเรียนวัดบวรนิเวศ
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้กำกับละครโทรทัศน์ชาวไทย
หมวดหมู่:ผู้ให้ความบันเทิงจากจังหวัดปัตตานี
สถานีย่อย:ประเทศฝรั่งเศส/รวมข่าวเด่น

== ซาร์โกซีแต่งงาน**
ประธานาธิบดีนิโกลาส์ ซาร์โกซี แต่งงานกับอดีตนางแบบระดับนานาชาติชาวอิตาลี คาร์ลา บรูนี เมื่อวันเสาร์ที่ทำเนียบประธานาธิบดีที่กรุงปารีส นับเป็นผู้นำของฝรั่งเศสคนแรกในช่วงเวลากว่า 70 ปีที่เข้าพิธีแต่งงานในขณะดำรงตำแหน่งประธานาธิบดี
นายกเทศมนตรีกรุงปารีส ฟรองซัวส์ เลอเบล ผู้ประกอบพิธีแต่งงานกล่าวในการให้สัมภาษณ์ทางวิทยุฟรองซ์-แอ็งโฟว่า มีแต่สมาชิกครอบครัวและผู้รับเชิญสองสามคนที่เข้าร่วมพิธีดัง กล่าวและใช้เวลาเพียง 20 นาทีเท่านั้น นายกเทศมนตรีกรุงปารีสบอกกับผู้สื่อข่าวด้วยว่า รู้ล่วงหน้ามาตั้งสิบวันแล้ว นับว่ามีการปิดข่าวกันอย่างได้ผล
ผู้ประกอบพิธีแต่งงานให้กับประธานาธิบดีของฝรั่งเศสบอกไว้ด้วยว่า เจ้าสาวสวมชุดขาว
ประธานาธิบดีซาร์โกซี หย่าร้างจากภรรยาคนที่สองเมื่อเดือนตุลาคมที่ผ่านมา และเพิ่งจะออกเดทกับนางแบบชื่อดัง คาร์ลา บรูนี เมื่อสองสามเดือนที่แล้ว การสำรวจความเห็นของประชาชนคนเดินถนนในฝรั่งเศสระบุว่า ชาวฝรั่งเศสไม่สนใจกับเรื่องความรักของประธานาธิบดี แต่ไม่ค่อยจะพอใจที่ดูประเจิดประเจ้อไปสักหน่อย
ขณะเดียวกันผลการสำรวจยังแสดงให้เห็นด้วยว่าคะแนนนิยมประธานาธิบดีซาร์โกซี      เวลานี้ลดลงมาอยู่ที่ 41% และผู้เชี่ยวชาญการเมืองให้ความเห็นว่าประชาชนกำลังวิตกกังวลเรื่องปากท้อง และเห็นว่าประธานาธิบดีผู้นี้ยังไม่ได้ทำงานปรับปรุงเศรษฐกิจของประเทศอย่างที่ให้
คำมั่นสัญญาไว้ในตอนหาเสียง
ถึงกระนั้นก็กล่าวโทษว่าซาร์โกซีทำตัวฟุ้งเฟ้อไม่ได้เลย เพราะแม้กระทั่งการดื่มฉลองในพิธีแต่งงานก็ยังดื่มน้ำส้มแทนแชมเปญ!
วิรัช ลิ้มวิชัย

นายวิรัช ลิ้มวิชัย (13 ตุลาคม พ.ศ. 2490 - ) อดีตประธานศาลฎีกาและประธานศาลรัฐธรรมนูญ  (ปัจจุบันดำรงตำแหน่งผู้พิพากษาอาวุโส)
นายวิรัชสำเร็จการศึกษาระดับปริญญาตรี นิติศาสตรบัณฑิต คณะนิติศาสตร์ มหาวิทยาลัยธรรมศาสตร์ และเนติบัณฑิตไทย (สอบได้อันดับที่ 3 ของรุ่นที่ 24) เมื่อปี พ.ศ. 2516 เริ่มรับราชการสอบได้เป็นผู้ช่วยผู้พิพากษา จากนั้น ได้ดำรงตำแหน่งเป็นผู้พิพากษาประจำกระทรวง และผู้พิพากษาศาลจังหวัดนครศรีธรรมราช และศาลจังหวัดเพชรบุรี
ปี พ.ศ. 2526 จึงได้ขึ้นเป็นผู้พิพากษาหัวหน้าศาลประจำกระทรวง ผู้พิพากษาหัวหน้าคณะในศาลภาษีอากรกลาง และผู้พิพากษาหัวหน้าคณะในศาลอาญาธนบุรี โดยได้เป็นรองอธิบดีผู้พิพากษาศาลอาญาธนบุรี ปี 2537 รองอธิบดีผู้พิพากษาศาลแพ่งกรุงเทพใต้ ปี 2539 จากนั้น ได้ดำรงตำแหน่งสำคัญในศาลสูง ได้เป็นประธานศาลอุทธรณ์ ภาค 8 ปี 2546 และประธานแผนกคดีเยาวชนและครอบครัวในศาลฎีกา 
ในปี พ.ศ. 2548 นายวิรัชดำรงตำแหน่งรองประธานศาลฎีกา และได้รับความไว้วางใจจากนายปัญญา ถนอมรอด ประธานศาลฎีกา แต่งตั้งเป็นประธานคณะกรรมการตรวจสอบข้อเท็จจริง กรณีร้องเรียนว่ามีข้าราชการพยายามเสนอสินบนตุลาการรัฐธรรมนูญ ในการพิพากษาคดียุบพรรคการเมือง 
นายวิรัชดำรงตำแหน่งประธานศาลฎีกาเมื่อวันที่ 1 ตุลาคม พ.ศ. 2550 สืบต่อจากนายปัญญา ถนอมรอด

**เครื่องราชอิสริยาภรณ์ == 

**อ้างอิง**
หมวดหมู่:ประธานศาลฎีกาไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
แม่แบบ:WPMILHIST Infobox style/doc

==== Military history template design style ==== 
The various primary and auxiliary infobox templates and navigation templates maintained by the Military history WikiProject are all coded to use a common set of styling characteristics.  This is needed primarily because a number of the templates are designed to be stacked together to present the appearance of a continuous block; it is also beneficial for providing a consistent appearance to the entire set of articles within our scope.
The style is controlled by the WPMILHIST Infobox style template, which generates a number of different codes based on the parameter passed to it.-  – produces the CSS class and style parameters for an infobox.-  – produces the CSS style parameters for a horizontal header bar in an infobox.-  – produces the CSS style parameters for a standard image & caption block with a bottom border.-  – produces the CSS style parameters for a standard image & caption block without a bottom border; this is typically used when the image block is placed immediately above a header bar, or at the bottom of the infobox.-  – produces the CSS style attributes for a border between parts of the same infobox section.-  – produces the CSS style attributes for a border between different infobox sections.-  – produces the CSS style attributes for a collapsible navigation template.-  – produces the CSS style attributes for a full-width collapsible navigation template.-  – produces the CSS style attributes for the header bar in a collapsible navigation template.- – produces the CSS style attributes for the header bar in a full-width collapsible navigation template.-  – produces the CSS style attributes for a row label in a collapsible navigation template.-  – produces the CSS style attributes for the row text in a collapsible navigation template.
A sample template using some of these options can be seen at right.  From the top, it includes:
# The main header_bar in a table heading cell.
# A header_bar in a normal table cell.
# An image_box.
# Two normal fields with labels.
# A secondary header_bar in a heading cell.
# A pair of cells divided by an internal_border.
# A cell with a section_border at the top.
# Another secondary header_bar in a heading cell.
# An image_box_plain.
More sophisticated samples of the code can be found by examining the actual infoboxes used by the project.